section_heading: Odlike
paragraph_text: Pantanal je dom mnogobrojnih životinjskih vrsta: 650 vrsta ptica, 400 vrsta riba, 480 vrsta reptila i 80 vrsta sisavaca (kao što su ugrožene vrste: jaguar, močvarni jelen (Blastocerus dichotomus), divovski mravojed (Myrmecophaga tridactyla) i divovska vidra.<ref>Panatanal - Sanctuário Ecológico  Posjećeno 8. veljače 2012. Ovo područje je najvažnije gnijezdilište mnogih močvarnih ptica kao što su žabiru, čaplja, ibis i patka, koje ga obitavaju u nepreglednim jatima. Papige su također jako zastupljene s oko 26 vrsta, poput najveće papige (Hijacintna ara) koje ima oko 3.000 primjeraka. Uništavanjem prirodnog okoliša i izlovom papiga kako bi bile kućni ljubimci ova vrsta je postala kritično ugrožena vrsta.